Reguliariosios pajėgos

Reguliariosios pajėgos – valstybės ginkluotųjų pajėgų dalis, paruošta kovinei veiklai jau taikos metais: apmokyta, turinti nustatytą organizacinę struktūrą, tipinę ginkluotę, aprūpinimo tvarką, uniformą, centralizuotą valdymo ir aprūpinimo sistemą.

Reguliariosios pajėgos paprastai sudarytos iš dviejų lygių formuočių:
 nuolatinės pajėgos – paruoštos ir sukomplektuotos jau taikos metais, ginkluotas personalas paprastai apgyvendintas kareivinėse, karo technika paruošta panaudojimui.
 rezervo pajėgos – didžioji dalis personalo dirba civilinėje tarnyboje, bet gali būti pašaukta į karinę tarnybą ir dalinys per vieną ar kelias dienas būna paruoštas karinei veiklai. Net ir civilinį darbą dirbantis personalas dalinyje užima etatus pagal dalinio struktūrą, yra apmokytas, reguliariai treniruojasi, padaliniai paruošti bendrai veiklai.
Rezervo pajėgų pavyzdys yra JAV Nacionalinės gvardijos daliniai.

 Lietuvos reguliariosios pajėgos 
Lietuvos kariuomenės savanorių pajėgos oficialiai nėra laikomos reguliariąja kariuomene.
Pagal Lietuvos įstatymus Lietuvos kariuomenę sudaroKrašto apsaugos sistemos organizavimo ir karo tarnybos įstatymas:
 reguliariosios pajėgos (tai atitinka kitų šalių nuolatines pajėgas);
 savanorių pajėgos;
 aktyvusis rezervas.
O reguliariosios pajėgos susideda iš:
 sausumos pajėgų;
 karinių oro pajėgų;
 karinių jūrų pajėgų;
 specialiųjų operacijų pajėgų.

 Nuorodos 

Kategorija:Kariuomenė